cyanic-selkie/wikianc huggingface dataset:
Միկրոպսիա
Ալիսը Հրաշքների աշխարհում համախտանիշ (Alice in Wonderland syndrome, AIWS), կամ Միկրոպսիա (μικρός - «փոքր» + ὄψις — «տեսք»), նյարդաբանական շեղումային վիճակ, որն ազդում է մարդու տեսողական ընկալման վրա՝ շրջապատի առարկաները համամասնությունների փոքրացմամբ։
Սուբյեկտը ընկալում է տեսողական օբյեկտները կամ դրանց որոշ հատվածներ իրականից փոքր չափերի։ Ընդհանրապես օբյեկտը միաժամանակ թվում էր հեռու կամ չափազանց մոտիկ։ Հիվանդության անվանման հոմանիշներ են «Թզուկային հալյուցինացիաներ» կամ «Լիլիպուտային տեսողություն» ։ Սակայն, անկախ անվանումից, երևույթի պատճառը ֆիզիկական չէ, քանի որ չի լինում աչքի վնասվածք, փոփոխության պատճառը զուտ հոգեբանական է։
Միկրոպսիան ազդում է ոչ միայն տեսողական ընկալման, այլև լսողության, շոշափելիքի և երբեմն էլ սեփական մարմնի պատկերացման վրա. համախտանիշը գործում է, երբ նույնիսկ աչքերը փակ են լինում։ Համախտանիշի երկրորդային նշաններն են անհանգստությունը, ագնոզիան և ապրակսիան։
Հինգից տասը տարեկան երեխաների մոտ հնարավոր է ժամանակավոր միկրոպսիա։ Միկրոպսիան հակված է առաջ գալու մթության ժամանակ, երբ ուղեղը առարկաների չափերի ազդանշանների անբավարարություն է զգում։
Ծանոթագրություններ
Կատեգորիա:Համախտանիշներ այբբենական կարգով Կատեգորիա:Հոգեախտաբանական համախտանիշներ Կատեգորիա:Նյարդային համակարգի հիվանդություններ Կատեգորիա:Զգայապատրանք Կատեգորիա:Տեսողական խանգարումներ և կուրություն Կատեգորիա:Տեսողական պատրանքներ Կատեգորիա:Աչքի հիվանդություններ Կատեգորիա:Հազվադեպ հանդիպող հիվանդություններ
Անձնավորում
Անձնավորում, պրոզոպոպեա, ոճական հնարանք, որով բնությունը, առարկաներն ու կենդանիները շնչավորվում են, օժտվում մարդկային հատկանիշներով։ Անձնավորումը սկզբնապես կապված է եղել տոտեմիստական մտածողության հետ և լայնորեն կիրառվել է ժողովրդական բանահյուսության մեջ։ Ժամանակակից գրականության մեջ անձնավորումը միջոց է, որն ուժեղացնում է շարադրանքի հուզական հագեցվածությունը (օրինակ՝ Հ. Թումանյանի «Անուշ» պոեմում, Սարոյի թաղման ժամանակ՝
«Ծառ ու ծաղիկ՝ սըվսըվալով Բույր խընկեցին դյուրեկան, Ծեր Դև–բեդն Էլ ահեղ ձենով Երգեց վըսեմ շարական»)։
Կատեգորիա:Լեզվաբանություն
Տրիխոմոնասներ
Տրիխոմոնասներ (Trichomonas), մտրակավորների դասի միաբջիջ օրգանիզմների սեռ։ Մարմինը տանձաձև է, առջևի մասում ունեն 4 (երբեմն 3) ազատ մտրակներ, որոնք ուղղված են առաջ։ 5-րդ մտրակը ետ է ուղղված և միացած է հատուկ ալիքաձև թաղանթին։ Կորիզը մարմնի առջևի մասում է։ Չափերը 20-30 ц են։ Տրիխոմոնասները մարդու և ողնաշարավոր կենդանիների մարսողական համակարգի և սեռական օրգանների մակաբույծներ են։ Մարդու մակաբույծ տեսակները 3-ն են, որոնցից T․ vaginalis-ն առաջացնում է տարբեր բորբոքային երևույթներ։ T․ foetus տեսակն ապրում է խոշոր եղջերավոր անասունների սեռական օրգաններում և առաջացնում է այդ օրգանների բորբոքում, ստերջություն, վիժում և այլն։
Կատեգորիա:Կենսաբանություն
Իսրայելի հանրային դիվանագիտություն
Իսրայելի հանրային դիվանագիտություն (նաև՝ հասբարա, hasbará, "բացատրություն") Իսրայելի պետության և իր գործունեության մասին արտասահմանում դրական տեղեկատվության տարածմանն ուղղված գործողություններ հանրային կապերի ոլորտում  ։
Եզրը օգտագործվում է Իսրայելի կառավարության և իր համակիրների կողմից պետական քաղաքականության բացատրության և առաջխաղացմանն ուղղված ջանքերի նկարագրության համար, հակակշիռ հանդիսանալով բացասական հրապարակումներին և Իսրայելի ապալեգիտիմացմանն ուղղված փորձերին։ Հասբարա բառը նշանակում է բացատրություն, և հաճախ օգտագործվում է որպես քարոզչության մեղմասություն   ։
Արտաքին հղումներ
Կատեգորիա:Հանրային կապեր Կատեգորիա:Իսրայելի արտաքին հարաբերություններ Կատեգորիա:Քարոզչություն ըստ շահի Կատեգորիա:Քարոզչությունն Իսրայելում
Լաուրու դի Ֆրեյտաս (Բաիա)
Աշխարհագրություն
Կլիման տարածքում արևադարձային է։
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1962 թվականին հիմնադրված բնակավայրեր
Սանտ Ագապիտո
Սանտ Ագապիտո (Sant'Agapito), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1331 մարդ (2005 թվականի տվյալներով), բնակչության խտությունը կազմում է 89 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 86070, հեռախոսային կոդ՝ +39 0865։
Արտաքին հղումներ
Կատեգորիա:Իտալիայի բնակավայրեր
Լիմոնադե բերան
Լիմոնադոտ բերան (Lemonade Mouth)՝ ֆիլմ երաժշտական դրամա ժանրում։ Ֆիլմը նկարահանվել է Մարկ Պիտեր Հյուզի գրքի հիման վրա։ Ռուսաստանում ֆիլմը ցուցադրվել է 2012 թվականի մայիսի 17-ին Disney Channelով։
Աֆրիկյան գաճաճ իժ
Աֆրիկյան գաճաճ իժ (Bitis peringueyi), աֆրիկյան իժերի ցեղախմբի թունավոր օձ։
Լիմոնադե բերան
Սյուժե
Հինգ դեռահասներ` Օլիվիան, Մոն, Չարլին, Ստելլան և Վենը վատ պահվածքի համար, որպես պատիժ դասերից հետո մնացել են դպրոցում։ Այն դասարանում որտեղ նրանք իրենց պատիժն էին կրում, նրանք հասկանում են, որ իրենց վիճակված է դառնալ ամենահայտնի երաժշտական խմբերից մեկը։ Նրանք որոշում են մասնակցել դպրոցական «Հելլոյին դանսե» երեկույթին, որից հետո խումբը մեծ ճանաչում է ձեռք բերում, գրեթե բոլորը «Լիմոնադոտ բերան» խմբի երկրպագու էին։ Բայց տնօրեն Բրեննագինին դուր չի գալիս խմբի ինքնադրսևորումը, և նա արգելում է ամեն տեսակի ելույթները դպրոցում։ Շուտով գտնվում է լուծում` խումբը յուրաքանչյուր հինգշաբթի ելույթ է ունենում սրճարանում։ Ավելի ուշ ռադիոկայաններից մեկը երգում է «Այրել կամուրջներ» երգը, որի շնորհիվ երեխաները շատ են ուրախացան։ Բայց, երբ, թվում էր, թե «Լիմոնադոտ բերան» խմբին երևացել է հաջողությունը, մեկը մյուսի հետևից նոր խնդիրների են առաջանում. անհաջող ելույթ սրճարանում, Մոն հիվանդանում է, Չարլին կոտրում է երեք մատները, Վենի մոտ կապտուկ է աչքի տակ, նկարի պատճառով, Օլիվիան կորցրել է ձայնը։ Միայն Ստելլան է մնացել առանց վնասվածքների, բայց նրա բողոքից հետո, երբ ցանկանում էին հանել լիմոնադի մեքենան դպրոցից, բոլոր երեխաններին փակում են խցում։ «Աստղային անձրև» մրցույթում ելույթ ունենալու շանսերը վերացան։ Բայց բոլորը հասկացան, որ չի կարելի հանձնվել, և պետք է շարժվեն առաջ։ Միայն թե մրցույթի ժամանակ երեխաները չկարողացան կատարել իրենց նոր երգը, բայց երկրպագուները սրահից սկսեցին երգել երգը, երկրպագուների և Սքոտտի ջանքերով, ովքեր շտապեցին օգնելու նրանց, երգը հնչեց։ Ցավոք, «Լիմոնադոտ բերանը» չի հաղթում մրցույթում, բայց հարաբերությունները խմբի անդամների միջև շտկվում են։ Հետագայում, Բենի և Սիդնիի հայրիկի հարսանիքի ժամանակ, Ստելլան ընդհանուր լեզու է գտնում օրգանական-լիմոնադ ընկերության տնօրենի հետ, ով դառնում է դպրոցի հովանավորը, որից հետո դպրոցում կառուցվում է նոր երաժշտական սրահ, բոլոր խմբերի համար։
Աֆրիկյան գաճաճ իժ
Ընդհանուր երկարությունը կազմում է միջինը 20-25 սմ, առավելագույն երկարությունը՝ մինչև 32 սմ։ Էգերն ավելի երկար և ծանր են արուներից։ Գլուխը լայն է, հարթ, իրանը՝ հաստ։ Աչքերի վերևում ոչ մի արտահայտիչ թեփուկ չկա։ Ունի մոխրագույն կամ կարմրադեղնավուն երանգ, մուգ կետերի երեք երկայնակի շարք։ Պոչի ծայրը սովորաբար սև է։ Սիրում է ավազային անապատներ։ Շարժվում է «կողային ընթացքի» միջոցով, իսկ վտանգի ժամանակ արագ թաքնվում է ավազի մեջ՝ իրանի արագ և վիբրացիոն շարժման օգնությամբ։ Ակտիվ է մթնշաղին և գիշերը։ Ցերեկը թաքնվում է՝ ծածկվելով ավազի մեջ, հիմնականում թփերի ստվերում է լինում։ Սակայն աչքերը, քթանցքները և պոչի ծայրը ավազից դուրս են լինում։ Սնվում է մանր մողեսներով։
Լիմոնադե բերան
Հնարավոր շարունակություն
2011 թվականի սկզբին Լիմոնադոտ բերան գրքի հեղինակը ասել է, որ նա աշխատում է շարունակության վրա։ Բացի այդ, Բլեյք Մայքլ, ով խաղացել է Չարլլիի դերը ասել է. «Ամեն ինչ կախված է դիտողներից, եթե նրանք ցանկանան շարունակություն, ապա ինչու ոչ, նրանք կստանան դա։ Disneyը հրաշալի ընկերություն է, այնպես որ, դուք չեք կարող գուշակել նրանց քայլերը»։ Բայց, 2012 թվականի ապրիլի 6-ին Քրիս Բրոշուն, ով խաղացել է Ռեյի դերը, իր թվիթերյան էջում գրել է, որ շարունակությունը նկարահանվելու է 2013 թվականի ամռանը։
Արտաքին հղումներ
Կատեգորիա:2011 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Disney հեռուստաալիքի օրիգինալ ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան ֆիլմեր
Աֆրիկյան գաճաճ իժ
Արտաքին հղումներ
Կատեգորիա:Կենդանիներ այբբենական կարգով Կատեգորիա:Սողուններ Կատեգորիա:Օձեր
Նավայո
Նկատելով իրենց ուղղությամբ շարժվող ոստիկանությանը՝ թուրքական արտադրության առևտրային նավը շրջադարձ է կատարում և մխրծվում ծանծաղուտի մեջ։ Չդիմանալով ալիքների ալեկոծություններին՝ նավը ծանծաղուտով խորտակվում է։ Մի քանի տարի անց Զակինթոսի ափերի մոտ բռնկված հուժկու փոթորիկը խորտակված նավի դասալիք դարձած մնացորդները բերում է ափ։ Ժանգոտած նավը հասնում է ափամերձ հատված և մխրճվում ավազների մեջ։ Կարճ ժամանակ անց նավաբեկության ենթարկված նավի ժանգոտած մնացորդները դառնում է լողափի «մարգարիտ»-ը ։ Հազարավոր զբոսաշրջիկներ ժամանում են Զակինթոս և լուսանկարահանվում կղզու այցեքարտը դարձած շոգենավի հետ։ Դրանից հետո ծովածոցն ու լողափը անվանվում է «Նավայո»։ Լողափը բոլոր կողմերից շրջապատված է 45-ից մինչև 225 մետր բարձրությամբ սպիտակ բարձրադիր ժայռերով։ Դա նշանակում է, որ լողափ հասնելու միակ ճանապարհը ծովային նավարկությունն է, քանզի Նավայո տանող ցամաքային ճանապարհներ չկան։ Վերջին աղետալի դեպքը Նավայոյում տեղի է ունեցել 2012 թվականի հունիսին, երբ բրիտանացի պարաշյուտիստը կնքում է իր մահկանացուն ։
Արտաքին հղումներ
Կատեգորիա:Լողափներ այբբենական կարգով Կատեգորիա:Հունաստանի լողափներ Կատեգորիա:Զակինթոս
Տրիխոֆիտիա
Տրիխոֆիտիա, խուզող որքին, մարդու և կենդանիների մաշկի սնկային հիվանդություն։ Ընթանում է երկու հիմնական կլինիկական ձևով՝ մակերեսային և խորը։ Մակերեսային Տրիխոֆիտիա բնորոշ է մարդկանց։ Նրա հարուցիչ-սնկիկների հիմնական կրողը և հիվանդության վարակի աղբյուրը հիվանդ մարդն է։ Հաճախ հիվանդանում են երեխաները։ Վարակը փոխանցվում է անմիջական շփման կամ անհատական օգտագործման առարկաների միջոցով։ Մակերեսային Տրիխոֆիտիա ախտահարում է երեխաների գլխի մազածածկ մասը, հարթ մաշկը, հազվադեպ՝ եղունգները։ Առաջին դեպքում նախ առաջանում են մի քանի կարմրավուն բծեր՝ թեթև թեփոտումով ու ինֆիլտրացիայով, ապա կոտրվում են մազերը՝ մաշկի մակերեսից 2-3 մմ բարձրության վրա։ Սուբյեկտիվ երևույթները բացակայում են, որի պատճառով հիվանդությունը երկար ժամանակ կարող է մնալ աննկատ։ Սակայն այն աստիճանաբար առաջադիմում է՝ ընդգրկելով գլխի մազածածկ մասի նորանոր հատվածներ։
Հովարդ Ունրու
Հովարդ Բարթոն Ունրու (Howard Barton Unruh, ), ամերիկացի զանգվածային մարդասպան, որը սպանել է 13 մարդու, այդ թվում՝ Նյու Ջերսիի Քեմդեն շրջանում 12 րոպե տևած զբոսանքի ժամանակ 3 երեխայի (1949 թվականի սեպտեմբերի 6) ։ Այս միջադեպը հայտնի է դարձել «Մահվան զբոսանք» անվամբ (Walk of Death) : Սպանություններ կատարելով՝ Ունրուն փակվել է իր տանը և ոստիկանության հետ կարճ դիմակայությունից հետո հանձնվել իշխանություններին։ Նա շիզոֆրենիկ էր և դատապարտվել է Տրենտոնի հոգեկան հիվանդների համար նախատեսված բանտում, որտեղ մահացել է 2009 թվականի հոկտեմբերի 19-ին՝ երկարատև հիվանդությունից հետո։
Կենսագրություն
Հովարդ Ունրուն ծնվել է Նյու Ջերսիի Քեմդեն քաղաքում՝ Սեմյուել Շիփլի Ունրուի և Ֆրիդա Վոլմերի ընտանիքում։ Ունեցել է նաև կրտսեր եղբայր՝ Ջեյմսը։ Ծնողներն ամուսնալուծվել են, և երեխաներին դաստիարակել է մայրը։ Հովարդը սովորել է Վուդրո Վիլսոնի անվան դպրոցում, որն ավարտել է 1939 թվականին ։ Դպրոցական ավարտական ալբոմում գրված էր, որ նա ամաչկոտ էր և ցանկանում էր դառնալ քաղաքացիական ծառայող ։ Երկրորդ համաշխարհային պատերազմի ժամանակ Ունրուն՝ որպես տանկիստ, մասնակցել է Արդենների ռազմագործողությանը և պարգևատրվել արիության համար պարգևներով։ Ունրուն նաև օրագիր է վարել, որտեղ մանրամասնորեն գրել է իր սպանված թշնամիների մասին՝ ընդհուպ մինչև դիակների նկարագրությունը։ 1945 թվականին նա պատվով զորացրվել է և վերադարձել տուն՝ իր հետ բերելով մեդալների և հրազենի հավաքածու։ Տանը Ունրուն իր ննջասենյակը զարդարել է ռազմական ատրիբուտներով, իսկ նկուղում սարքավորել է հրաձգարանը։ Նա չի ուզեցել աշխատել և ապրել է գործարանում աշխատող մոր հաշվին, մինչդեռ Ունրուն ինքն էր անգործ մնացել և հաճախել է եկեղեցական ծառայություններին։ Ինչ-որ պահի Ունրուն գրանցվել է Թեմփլի համալսարանի (Ֆիլադելֆիա) դեղագործների դասընթացներին, բայց դրանք թողել է երեք ամիս անց ։
1946 թվականի ամռանը հարևանների հետ Ունրուի հարաբերությունները վատացել են։ Նա պարբերաբար ծաղրի է ենթարկվել որպես «մամայի բալա», իսկ դեռահասները նրան համասեռամոլ են համարել և ամեն կերպ ծաղրել նրան ։ Այդ ժամանակ Ունրուն սկսել է օրագիր լրացնել, որտեղ գրի էր առնում այն ամենը, ինչ նրա մասին խոսում էին։ Օրագրերում գրանցված որոշ մարդկանց անունների կողքին նա գրել է «retal.» («retaliate»-ի կրճատ տարբերակը, հայ․՝ «վրեժխնդիր լինել»)։ 1949 թվականի սեպտեմբերի 6-ի գիշերը՝ ժամը 3-ին, Ունրուն, վերադառնալով կինոթատրոնից, հայտնաբերել է, որ վերջերս իր կողմից պատրաստված ցանկապատի դուռը գողացել են։ Ինչպես ավելի ուշ նա հայտնել է ոստիկանությանը, դա վերջին կաթիլն էր, և «ես որոշեցի սպանել բոլորին»։ Քնելով մինչև առավոտյան ժամը 8-ը՝ Ունրուն հագել է իր լավագույն կոստյումը և նախաճաշել մոր հետ։ Ինչ-որ պահի նրանց մոտ ընդհարում է տեղի ունեցել, որի ընթացքում նա սպառնացել է մորը, որից հետո մայրը հեռացել է ։
Ժամը 09։20-ին Ունրուն դուրս է եկել տնից՝ զինված Լուգեր Պ-08 ատրճանակով։ 12 րոպեի ընթացքում նա սպանել է 13 մարդու, այդ թվում՝ երեք երեխաների։ Չնայած այն բանին, որ նա ունեցել է զոհերի պատրաստված ցուցակ՝ Ունրուն սպանել է նաև ում պատահի։ Նա գնդակահարել է վարսավիրանոցի երկու այցելուների, սակայն այնտեղ խնայել է ևս երեք հոգու։ Մեկ մարդու սպանվել է այն բանից հետո, երբ դեղատան դռների մոտ բախվել է նրա ապագա զոհի հետ։ Անցնող մեքենայի վարորդը սպանվել է, երբ արգելակել է, որպեսզի տեսնի զոհերից մեկի մարմինը։ Ունրուն պատրաստվում էր սպանել տեղի դերձակին, սակայն նա չէր հայտնվել արհեստանոցում, և Ունրուն նրա փոխարեն սպանել էր դերձակի կնոջը ։ Լսելով ոստիկանության սուլլոցները՝ Ունրուն վերադարձել է տուն և փակվել այնտեղ։ Ավելի քան 60 ոստիկաններ շրջապատել են տունը, սկսվել է փոխհրաձգություն, սակայն մի քանի րոպե անց Ունրուն հանձնվել է ոստիկանությանը ։
Ոստիկանությունում երկժամյա հարցաքննությանը ձերբակալվելուց հետո Ունրուն պատմել է, որ նախօրեին դիտել է երկու ֆիլմ՝ «Լեդին խաղում է մոլախաղեր» և Սս շրջանցել եմ օրենքը», որից հետո որոշել է, որ դերասանուհի Բարբարա Սթենվիկը իրեն ատող հարևանուհիներից մեկն էր։ Նա մանրամասն նկարագրել է իր բոլոր գործողությունները, որոնք կատարվել են զանգվածային սպանության պահին։ Հարցաքննության վերջում պարզվել է, որ նրա մոտ կրակած է եղել ձախ ազդրը, ինչի մասին նա, հավանաբար, ընդհանրապես չէր պատրաստվում խոսել։ Նա անմիջապես տեղափոխվել է հիվանդանոց բուժման համար։ Հետազոտությունից հետո Ունրուի մոտ ախտորոշվել է «պարանոիդ շիզոֆրենիա» ախտորոշումը։ Ունրուն տեղավորվել է մտավորականների համար նախատեսված Նյու Ջերսիի հիվանդանոց (այժմ՝ Տրենտոնի հոգեբուժական հիվանդանոց), որտեղ տեղակայվել է անվտանգության առավելագույն մակարդակի մասնաշենքի մենախցում։ Նրա վերջին հրապարակային հայտնի խոսքերը արտաբերվել են հոգեբանի հետ հարցազրույցի ժամանակ. «Ես անգամ հազար հոգու կսպանեի, եթե բավականաչափ փամփուշտ ունենայի» ։ 2009 թվականի հոկտեմբերի 19-ին երկարատև հիվանդությունից հետո Ունրուն մահացել է կալանքի տակ ։
Զանգվածային մշակույթում
Ամերիկացի սցենարիստ Վինս Գիլիգանը, լինելով երեխա, գիրք է կարդացել, որտեղ պատմվել է Ունրայի մասին։ Գիլիգանը մասամբ օգտագործել է Ունրուի պատմությունը «Unruhe»-ի խելագար սերիական մարդասպանի մասին «Գաղտնի նյութերի» էպիզոդի ստեղծման ժամանակ։
Արտաքին հղումներ
Կատեգորիա:20-րդ դարի ամերիկացի հանցագործներ Կատեգորիա:Երկրորդ համաշխարհային պատերազմի մասնակիցներ Կատեգորիա:Ամերիկացի մարդասպաններ Կատեգորիա:Ազատազրկման վայրերում մահացածներ
Ռոմարիո
Ռոմարիո դե Սոուզա Ֆարիա (Romário de Souza Faria; ), բրազիլացի ֆուտբոլիստ, հարձակվող։ 1994 թվականին ստացել է աշխարհի չեմպիոնի մեդալը և ճանաչվել է աշխարհի տարվա լավագույն ֆուտբոլիստ։ 2010 թվականին Բրազիլիայի Սոցիալիստական կուսակցության կողմից ընտրվել է Ազգային կոնգրեսի ստորին պալատի անդամ ։
Կենսագրություն
Ռոմարիոն իր կարիերան սկսել է բրազիլական «Վասկո դա Գամա» ակումբում, և երբ նրան կանոնակարգը խախտելու համար աշխարհի երիտասարդական առաջնության ժամանակ հեռացրել են Բրազիլիայի հավաքականից, նա դեռևս երիտասարդ հասակում ձեռք է բերել խիստ սկանդալային համբավ ։
1988 թվականին Սեուլում ընթացող Օլիմպիական խաղերի ժամանակ ցուցադրեց փայլուն խաղ (Ռոմարիոն մեկական գոլ հեղինակեց նախ կիսաեզրափակչում, իսկ հետո եզրափակչում ՝ ավելացված ժամանակում, սակայն եզրափակչում բրազիլացիները զիջեցին ԽՍՀՄ-ի հավաքականին), ինչից հետո տեղափոխվեց «ՊՍՎ»։ Այնտեղ նա ունեցավ լուրջ տարաձայնություններ մարզչի և խաղընկերների հետ, սակայն դա ամենևին չխանգարեց նրան, որպեսզի Նիդերլանդների առաջնության հինգ մրցաշարերում հեղինակի 98 գնդակ։ 1993 թվականի ամռանը Ռոմարիոն 3 միլիոն ֆունտ ստերլինգի դիմաց տեղափոխվեց իսպանական «Բարսելոնա»։
Սկզբում բրազիլացի մարզիչները դժվարանում էին, նրանք փորձում էին Ռոմարիոյի վառ արտահայտված անհատականությունը հարմարեցնել թիմային խաղի հետ ։ Հետագայում Ռոմարիոյի ելույթները եվրոպական ակումբներում մեծ ազդեցություն ունեցան նրա ոճի ներդաշնակության վրա։ 1994 թվականին ԱՄՆ-ում աշխարհի առաջնության ժամանակ Ռոմարիոն հեղինակեց 5 շատ կարևոր գոլեր։ Նա խմբային փուլում դարձավ գոլի հեղինակ Կամերունի, Ռուսաստան, և Շվեդիայի հավաքականների դեմ խաղում, քառորդ եզրափակչում՝ Նիդերլանդների հավաքականի դեմ խաղում, ինչպես նաև նա կիսաեզրափակչում գրավեց Շվեդիայի հավաքականի դարպասը ։ Մեկ գոլի հեղինակ էլ նա դարձել է եզրափակչում։ Ետխաղյա 11 մետրանոց հարվածաշարում նա գրավեց Իտալիայի հավաքականի դարպասը ։
1994 թվականի աշխարհի առաջնությունից հետո Ռոմարիոն, տեղափոխվելով այլ ակումբ, «մնաց երկու մայրցամաքների արանքներում»։ Նա երկար ժամանակով «անհետացավ» հավաքականից, սակայն հասցրեց վերադառնալ հավաքական մինչև 1997 թվականի «Տուրնուա դե Ֆրանսը» ։ Կայանալիք աշխարհի առաջնությունից առաջ մարզիչները պատրաստվում էին օգտագործել «Ռո-Ռո» ֆուտբոլային զույգին։ Ռոմարիո - Ռոնալդո։ Ֆրանսիայում ընթացող աշխարհի առաջնությանը մասնակցելուն նրան խանգարեց վնասվածքը, որը նա ստացել էր առաջնության մեկնարկից քիչ առաջ։ Նա գրեթե հասցրել էր ապաքինվել վնասվածքից, սակայն հավաքականի մարզիչ Մարիո Զագալլոն խորհրդակցելով Զիկոյի հետ որոշեց նրան չհայտավորել առաջնությանը ։ Պրես-կոնֆերացիայի ժամանակ հայտարարելով այս մասին Ռոմարիոյի աչքերում արցունքներ հայտնվեցին։ Արդյունքում Ռոմարիոյի 11 համարի մարզաշապիկը տրվեց առաջնությունում Ռոմարիոյին փոխարինող Էմերսոնին ։ Հնարավոր է որ այս որոշումը Բրազլիայի հավաքականի մարզչական շտաբի ամենամեծ սխալն էր։ Առաջնության ավարտից հետո բոլոր փորձագետները նշում էին, որ ԱԱ-98-ում հավաքականի հիմնական և գլխավոր խնդիրները հարձակման գծում առաջացած խնդիրներին էին, որոնց պատճառով եզրափակչում բրազիլացիները զիջեցին Ֆրանսիացիներին ։
Դրանից հետո Ռոմարիոն տեղափոխվեց իր հայրենիք՝ Բրազիլիա, որտեղ նա հանդես եկավ երկար ժամանակ ։ 2005 թվականին՝ 39 տարեկան հասակում Ռոմարիոն կրկին ճանաչվեց Բրազիլիայի առաջնության լավագույն ռմբարկու։ 2006 թվականին Ռոմարիոն համալրեց առաջին դիվիզիոնի Մայամի ամերիկական ակումբի կազմը ։
2007 թվականին 41 տարեկան հարձակվողը տեղափոխվեց այն ակումբը, որտեղ սկսել էր իր ֆուտբոլային կարիերան, այսինքն՝ նա տեղափոխվեց «Վասկո դա Գամա»։ Ակումբի կազմում նա դարձավ 5 գոլի հեղինակ և գոլերի թվով շատ մոտեցավ կարիերայում իր 1000-րդ գոլին ։ 2007 թվականի մայիսի 21-ին Ռոմարիոն խփեց իր կարիերայի 1000-րդ գոլը (սակայն այս ձեռքբերումը համարվում է վիճելի, քանի որ 1000 գոլի մեջ ընդգրկված են ոչ միայն նրա պրոֆեսիոնալ կարիերայի գոլերը, այլ նաև 77 գոլեր, որոնք նա հեղինակել էր «Օլարիայի» և «Վասկո դա Գամայի» երիտասարդական ակումբներում) ։
2008 թվականի ապրիլի 15-ի դոպինգային սկանդալից հետո Ռոմարիոն պաշտոնապես հայտարարեց իր սպորտային կարիերայի ավարտի մասին (չնայած նրան, որ նրան ներել էին և դոպինգ համարել էին որպես ճաղատության դեմ պայքարի դեղ) ։
2009 թվականի կեսերին հայտարարվեց Ռոմարիոյի «Ամերիկա» ակումբի (Ռիո դե Ժանեյրիո) հետ պայմանագիր կնքելու մասին։ Ռոմարիոն համաձայնեց օգնել ակումբին Կարիոկայի Լիգայի էլիտ դիվիզիոնում տեղի վերականգնման մեջ ։
Դուկի դի Կաշիաս բնակավայրի՝ 10000 հանդիսականներ տեղավորող մարզադաշտն անվանել են ի պատիվ Ռոմարիոյի ։
Ռիո դե Ժանեյրիո քաղաքի Սան-Ժանուարիո մարզադաշտում տեղադրված է բրազիլացի հարձակվող Ռոմարիոյի արձանը ։ Այդ մարզադաշտում նա հեղինակել է իր 1000 գոլը։ «Ես ուրախ եմ, որ ինձ հավերժացրին այն ակումբի դաշտում, որտեղ ես սկսել էի ամեն ինչ»,- ասել է Ռոմարիոն։ Ռոմարիոյի արձանը կրկնում է Ռոմարիոյի իսկական հասակը (168 սմ)։ Արձանի կառուցումը տևեց երեք ամիս, և «Վասկո դա Գամա» արձանի կառուցման համար վճարեց շուրջ 10000 դոլար ։
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Բրազիլացի ֆուտբոլային մարզիչներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:ՊՍՎ Էյնդհովենի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ Կատեգորիա:Բարսելոնայի ֆուտբոլիստներ
Աբովյան փողոցի տոնական կամարներ (Երևան)
Աբովյան փողոցի տոնական կամարներ, 1920 թվականին Երևանի Աստաֆյան (Աբովյան) փողոցի ողջ երկայնքով տեղադրված կամարներ ։
Պատմություն
Հայտնի է, որ հաղթակամարները կառուցվել են 1920 թվականին՝ Հայաստանի Առաջին Հանրապետության երկրորդ տարեդարձին կազմակերպված շքերթի առթիվ Երևանի Աստաֆյան (Աբովյան) փողոցում։ Կամարների վրա գրված էր «Կեցցէ՛ Միացեալ Անկախ Հայաստան», իսկ կենտրոնական հատվածում տեղադրված էին Հայաստանի Հանրապետության զինանշանն ու պետական դրոշները ։
Բոլշևիկյան Ռուսաստանի կողմից Հայաստանի օկուպացումից հետո տոնական կամարները քանդվել են ։
Կասիո
Կասիո (Casio)` Էլեկտրական սարքերի ճապոնական արտադրող։ Ավելի հայտնի է որպես հաշվիչների, աուդիո սարքավորումների, լուսանկարչական ապարատների, երաժշտական գործիքների, ձեռքի ժամացույցների արտադրող։
Պատմություն
Հիմնադրվել է 1946 թվականի ապրիլին։ Հիմնադիրներն են Կաձուո, Յուկիո, Տոսիո և Տադաո Կասիո (լատ.`Kashio) եղբայրները։ «Կասիո»-յի խոշորագույն արտադրանքը եղել է յուբիվա անունով ծխախոտ պահող մատանին (yubiwa pipe)։ Հետպատերազմյան ժամանակահատվածում ճապոնացիները, լինելով նյութական, տնտեսական խիստ կարիքի մեջ, ամեն ինչում խնայում էին։ Ծխողներն, օրինակ, փորձում էին կիսատ չթողնել ծխախոտը։ Տադաո Կասիոն դրա համար ստեղծում է հատուկ մատանի, որը ծխողներին հնարավորություն է տալիս պահել ծխախոտը՝ առանց նրան դիպչելու, ինչի արդյունքում հնավոր է լինում ծխել այն մինչև վերջ։ Միևնույն ժամանակ ծխողի ձեռքերն այդ ընթացքում ազատ էին մնում աշխատելու համար։
1957 թվականին թողարկել է աշխարհում առաջին ամբողջովին էլեկտրական հաշվիչը` 14A մոդելը, որը ընկերությունը վաճառեց 485,000 իենով։ «Կասիո 14A» անվանումը նշանակում էր, որ հաշվիչ մեքենան կարող է աշխատել 14 նիշ ունեցող թվերի հետ։ Արտասահմանյան նմանատիպ մեքենաների համեմատությամբ նրա տեխնիկական ցուցանիշներն ավելի բարձր էին, ինչն էլ հնարավորություն տվեց ավելի թանկ գին նշանակել «Կասիո»-յի համար ։ 1965 թ.-ին «Կասիո»-ն թողարկում է նոր տեսակի հաշվիչ, որը ստանում է «001» անունը։ Արդեն 80-ականների վերջին, հաշվիչ մեքենաներից բացի ընկերությունը սկսեց արտադրել ժամացույցներ, տպիչներ, հեռուստացույցներ, սինթեզատորներ, էլեկտրոնային նոթատետրեր։ 20-րդ դարի տեխնիկական առաջընթացի խորհրդանիշ դարձավ 1972թ. արտադրված «Կասիո մին» հաշվիչ մեքենան։ 1980-ականների և 1990-ականների ընթացքում ընկերությունը դառնում է ավելի հայտնի իր էլեկտրոնային ստեղնաշարային գործիքների արտադրությամբ  ։ Այսօր «Կասիո»-ն հայտնի է աշխարհին իր ամուր, դիմացկուն և հուսալի թվային ժամացույցներով։ Ընկերությունն արտադրում է նաև ապրանքներ տեղական շուկայի համար։ Տիպիկ օրինակ է «աղոթքի կողմնացույց» ժամացույցը (անգլ.` "Prayer Compass" watch), որը նախատեսված է օգնելու մուսուլմաններին աղոթել ճիշտ ժամանակին և ճիշտ ուղղությամբ ։
Ծանոթագրություններ
Կատեգորիա:Ճապոնական ընկերություններ Կատեգորիա:Ճապոնական ապրանքանիշեր
Լաֆաետի Կոտինիու (Բաիա)
Լաֆաետի Կոտինիու (Lafaiete Coutinho), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Ժեկիե գավառի կազմի մեջ։ Բնակչությունը կազմում է 3356 մարդ՝ 2006 թվականի տվյալներով։ Գրավում է 352,658 կմ2 տարածք։ Բնակչության խտությունը՝ 9,5 մարդ/կմ²։ Քաղաքի տոնը նշվում է փետրվարի 20-ին։
Աշխարհագրություն
Կլիման տարածքում լեռնային կիսաանապատային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Տրիկլինային համակարգ
Տրիկլինային համակարգ (հունարեն՝, τρι-բարդ բառերում՝ երեք և χλίνω-թեքվել, թեքել), ստորին կարգի բյուրեղագիտական համակարգ, բնութագրվում է համաչափության առանցքների և հարթությունների բացակայությամբ։ Տրիկլինային համակարգին են պատկանում համաչափության 2 տեսակ (մոնոէդրային-1, պինակոիդային-1)։ Տրիկլինային համակարգի բյուրեղներին հատուկ է շեղանկյուն կոորդինատային համակարգը, որտեղ առանցքները համընկնում են բյուրեղի իրական կամ հնարավոր կողերի ուղղությունների հետ։
Կատեգորիա:Բյուրեղագիտություն
Նիննան Սանտեսսոն
Գերտրուդա Պաուլինա (Նիննան) Սանտեսսոն (Gertrud Paulina (Ninnan) Santesson, ), շվեդ նկարիչ և քանդակագործ։
Կենսագրություն
Նիննան Սանտեսսոնը ծնվել է 1891 թվականին, Չուլյոհոլմ կալվածքում։ Նրա մանկությունն անցել է Սյոդերմանլանդի Մելբիի (Mälby) կալվածքում։ Երբ աղջիկը 12 տարեկան էր, հայրը մահացել է, իսկ մայրը երեխաների հետ տեղափոխվել է Ստոկհոլմ։ Այստեղ Նիննան առաջին անգամ զբաղվել է քանդակագործությամբ Սիգրիդ Բլոմբերգի ղեկավարությամբ, իսկ 1911 թվականին ընդունվել է Արվեստի թագավորական ակադեմիա։ Դրանից հետո նա ուսումը շարունակել է Փարիզում` Կոլարոսի ակադեմիայում և Գրանդ Շոմերում Անտուան Բուրդելի ղեկավարությամբ։ Այդ ժամանակ Փարիզում սովորում էին նրա մյուս հայրենակիցները՝ Սիրի Դերկերտը, Աննա Պետրուս-Լյուտկենսը, Լիզա Բերգստանդը։ Ֆրանսիայում գտնվելու ընթացքում Նիննան բազմիցս այցելել է Լուվր, որտեղ խորապես տպավորված էր եգիպտական և ասորական արվեստով։ Հետագայում նա երկու անգամ այցելել է Փարիզ, 1940-ականների վերջին՝ իր համար հայտնաբերելով Ժերմեն Ռիշիեի քանդակները և 1950-ականներին, երբ որոշ ժամանակ աշխատել է Օսիպ Ցադկինի արվեստանոցում։ Մեկուկես ամիս Ալժիրում անցկացնելուց հետո, Նիննան Սանտեսսոնը վերադարձել է Շվեդիա։ Ստոկհոլմի Նկարիչների տանը կայացել է նրա և ֆինն նկարիչ Էնգելբերտ Բերտել-Նորդստրյոմի համատեղ ցուցահանդեսը, որի հետ նա ամուսնացել է 1917 թվականին։
Սանտեսսոնի մոնումենտալ աշխատանքների մեծ մասը ստեղծվել է Գյոթեբորգում, որտեղ այդ ժամանակ բնակվում էր նրա մայրը։ Նրա առաջին աշխատանքը Լորենսբուրգում գտնվող Ֆորսբերգի հյուպատոսի վիլլայի ձևավորման պատվերն էր։ 1916 թվականին նա աշխատել է բանաստեղծ Վիկտոր Ռյուդբերգի հուշարձանի վրա, որը տեղադրվել է տաս տարի անց։ Բացի այդ, նա զոհասեղան պատրաստեց Գյոթեբորգի Մաստուգ եկեղեցու համար։ Կաղնուց փորագրված փայտե քանդակները պատրաստել էր նրա ամուսինը։
1933 թվականից Նիննան Սանտեսսոնը մեծ ձևերից անցում է կատարել փոքր ձևերի և սկսեց աշխատել այնպիսի նյութերի հետ, ինչպիսիք են կավը, թրծակավը և բրոնզը։ Նրա քանդակների համար հաճախ որպես բնորդներ ծառայում էին ընտանիքի անդամները, այդ թվում դուստրը՝ Լենան և ընկերները, հիմնականում Նաիմա Վիֆստրանդը և Մարիաննա Ֆրեստադիուսը (Նիննան Սանտեսսոնը ստեղծել է նրա 48 կիսանդրի)։ Սանտեսսոնի արվեստանոցում հաճախ աշխատում էին Բերտա Հանսսոնը և Սիրի Դերկերտը, իսկ Մայ Բրինգը, ով այդ ժամանակ կորցրել էր տեսողությունը, ծառայում էր որպես բնորդ։
Ամուսնալուծությունիցհետո Նիննան Սանտեսսոնը 1930-ական թվականներին Նաիմա Վիֆստրանդի հետ միասին 5 տարի անցկացրել է Լոնդոնում։ 1940-ականներին նա օգնել է նացիստական Գերմանիայից փախստականներին, մասնավորապես, Բերտոլդ Բրեխտը և իր ընտանիքն ապրում էին նրա հետ։ Սանտեսսոնը համագործակցել է նաև Նորվեգական Դիմադրության շարժման հետ և լրտեսության համար երկու տարի անցկացրել շվեդական բանտում։ 1951 թվականին Սիրի Դերկերտի հետ միասին այցելել են Խորհրդային Միություն։ Նրա հերթական ցուցահանդեսը տեղի է ունեցել միայն 1960 թվականին՝ Մայա Բրոտենի և Անն Մարգրետ Դալկվիստ-Լյունբերգի հետ միասին։
Նիննան Սանտեսսոնը մահացել է Ստոկհոլմում 1969 թվականին։
Արտաքին հղումներ
Կատեգորիա:Կին քանդակագործներ Կատեգորիա:20-րդ դարի քանդակագործներ Կատեգորիա:20-րդ դարի նկարչուհիներ Կատեգորիա:Շվեդ քանդակագործներ Կատեգորիա:Շվեդ կին արվեստագետներ Կատեգորիա:Կոլարոսի ակադեմիայի շրջանավարտներ Կատեգորիա:Գրանդ Շոմեր ակադեմիայի շրջանավարտներ Կատեգորիա:Շվեդ նկարչուհիներ Կատեգորիա:Շվեդիայի գեղարվեստի թագավորական ակադեմիայի անդամներ
Scared to Be Lonely
«Scared to Be Lonely», հոլանդացի դիջեյ Մարտին Գարիքսի և բրիտանացի երգչուհի Դուա Լիպայի երգը։ Թողարկվել է 2017 թվականի հունվարի 27-ին ։ Գարիքսը առաջին անգամ երգը ներկայացրել է 2017 թվականի հունվարին՝ Մյանմայի AVA Festival փառատոնի ժամանակ   ։ Երգը ներառված է Լիպայի «Dua Lipa» ստուդիական ալբոմի ամբողջական հրատարակությունում։
Երգի ակուստիկ տարբերակը թողարկվել է 2017 թվականի ապրիլի 7-ին ։
Երաժշտական տեսահոլովակ
Երգի երաժշտական տեսահոլովակը թողարկվել է նույն օրը Մարտին Գարիքսի ՅուԹյուբյան ալիքում։ Ռեժիսորը Բլեյք Քլարիջն է, պրոդյուսերները Քրաֆթ Լոնդոնը և Լյուիս Նյուքբոմբը և ուղեկցվել է սինգլի թողարկմամբ։ Ըստ 2020 թվականի ապրիլի տվյալների, տեսահոլովակն ունի ավելի քան 530 միլիոն դիտում ։
Ծանոթագրություններ
Կատեգորիա:2017 սինգլներ Կատեգորիա:Մարտին Գարիքսի երգեր Կատեգորիա:Դուա Լիպայի երգեր
Ժան Լյուրսա
Գորգերի իր էսքիզներով փորձել է նպաստել գորգագործության վերածննդին Ֆրանսիայում։ Դիմելով ֆրանսիական գոբելենի ավանդույթներին, հետևելով Ժամանակակից դեկորատիվ արվեստի որոնումներին՝ ստեղծել է պաթետիկ, երևակայական, խորհրդանշական գործեր («Երգ խաղաղության», 1957-1963, Անժեի քաղաքապետարան)։ Հայտնի է նաև որպես նկարազարդող, խեցեգործ, բեմանկարիչ։
Ծանոթագրություններ
Կատեգորիա:Ֆրանսիացի նկարիչներ Կատեգորիա:Կոլարոսի ակադեմիայի շրջանավարտներ
Ալթայ (քաղաք, Չինաստան)
Ալթայ (التاي قالاسى, 阿勒泰-Ālètài), քաղաք կոմսություն Հյուսիսային Չինաստանում։ Քաղաք կոմսություն Ալթայ քաղաքը՝ ունի սահման Բուռչուն քաղաքի հյուսիսարևմտյան մասում։ Արևմուտքում սահմանակից է Զիմունայ քաղաքը, հարավ-արևելքում սահմանակից է Բուրուլտակա քաղաքի հետ իսկ հյուսիսից Մոնղոլիայի հետ ։ Ալթայ քաղաքի ընդհանուր տարածքը 10800 կմ²։
Աշխարհագրական դիրք
Ալթայ կոմսության լանդշաֆտը հիմնականում կազմված է լեռնային տարածքներից։ Այստեղ ամենուրեք լեռներ, բլուրներ, հարթավայրեր են։ Եվ այստեղից է սկսվում Իրտիշ գետը։ Երկրի կլիման ցամաքային է։ Ամռանը շոգ և չոր է, ձմռանը ցուրտ և քամոտ։ Հունվարին ջերմաստիճանը +16°C, հունիսին -+22.0°C։ Միջինում +4.3 °C։ Տարեկան տեղումներիերի քանակը 175 մմ ։
Ծանոթագրություններ
Կատեգորիա:Չինաստանի քաղաքներ Կատեգորիա:Չինաստանի բնակավայրեր
Զակինթոս (այլ կիրառումներ)
Զակինթոս, կարող է վերաբերել՝
Ալեքսանդր Լոդիգին
Ալեքսանդր Նիկոլաևիչ Լոդիգին, ռուս էլեկտրատեխնիկ, շիկացման լամպի ստեղծողը, 1867 թ. ավարտել է Մոսկվայի ռազմական ուսումնարանը և 1874 թ. Ռուսաստանում արտոնագիր ստացել շիկացման լամպի համար։ Այդ գյուտը նա արտոնագրել է նաև Ավստրիայում, Մեծ Բրիտանիայում, Ֆրանսիայում, Բելգիայում։ Լոդիգինի լամպում շիկացման մարմին էր ծառայում ապակե կափարիչի տակ տեղավորված թորամանի ածխե բարակ ձողը։ 1874 թ. լամպի գյուտի համար Պետերբուրգի ԳԱ նրան շնորհել է Լոմոնոսովի մրցանակ։
Ծանոթագրություններ
Կատեգորիա:Ռուս գիտնականներ Կատեգորիա:Պետրովսկի շրջան (Տամբովի մարզ) ծնունդներ Կատեգորիա:Բրուքլին քաղաքում մահացածներ Կատեգորիա:Ռուս գյուղատնտեսներ Կատեգորիա:Ռուս ճարտարագետներ Կատեգորիա:Ռուս գյուտարարներ
Microsoft OneDrive
Microsoft OneDrive (կրճատ— OneDrive; ավելի ուշ SkyDrive) —ֆայլերի ամպային պահոց՝ ստեղծված 2007 թվականի ապրիլին, որը ղեկավարվում է Microsoft ընկերության կողմից։ Windows Live-ի առցանց ծառայությունների մաս է կազմում։
2014 թվականի հունվարին Մայքրոսոֆթ ընկերությունը հայտարարեց ամպային ծառայության SkyDrive անվան փոփոխությունը OneDrive-ի։ Ապրանքանիշի անվանափոխության անհրաժեշտությունը առաջացել է բրիտանական հեռարձակում իրականացնող British Sky Broadcas ընկերության դատական հայցի պատճառով։ 2014 թվականի փետրվարի 20-ին պաշտոնապես գործարկվել է Microsoft OneDrive-ն, և այդ նույն ժամանակ դադարեց գոյություն ունենալ SkyDrive-ն ։
Առանձնահատկությունները
Գոյություն ունի Office Online-ի աջակցություն OneDrive-ում։ Սա թույլ է տալիս օգտատերերին բեռնել, ստեղծել, խմբագրել և փոխանակվել Microsoft Office-ի փաստաթղթերով անմիջապես վեբ-դիտարկիչից։ Օգտատերերը կարող են ստեղծել, դիտել և խմբագրել Word, Excel, PowerPoint и OneNote ծրագրերի փաստաթղթերը անմիջապես դիտարկիչում։
Ծառայության ակնհայտ առավելությունն է ֆայլերի զետեղումը հասարակ քաշել-բաց թողնելու եղանակով կամ վեբ ծրագրի կիրառմամբ։
Աջակցվող ձևաչափեր
OneDrive-ն աջակցում է PDF ձևաչափի դիտում, ինչպես նաև ODF ստանդարտը
Ծանոթագրություններ
Կատեգորիա:Մայքրոսոֆթ Կատեգորիա:Մայքրոսոֆթ Օֆիս Կատեգորիա:Windows Phone ծրագրային ապահովում Կատեգորիա:Անդրոիդի ծրագրային ապահովում
Շառլ-Մարի Վիդոր
Շառլ-Մարի Վիդոր (Charles-Marie Widor, ), ֆրանսիացի երգեհոնահար, կոմպոզիտոր և երաժիշտ-մանկավարժ։
Կենսագրություն
Վիդորի հայրը երգեհոնահար և երգեհոն պատրաստող է եղել, նա ընկերություն է արել XIX֊րդ դարի մեծ վարպետ, երգեհոնահար Արիստիդա Կավայե֊Կոլյայի հետ, որի առաջարկությամբ էլ Վիդորն ընդունվել է Բրյուսելի կոնսերվատորիան, որտեղ սովորել է երգեհոնահար Ժակ Նիկոլյա Լեմենսի և Ֆրանսուա Ժոզեֆ Ֆետիի մոտ։ Դասընթացի ավարտից հետո 1869 թվականին Վիդորը հրավիրվել է ժամանակավորապես զբաղեցնելու Փարիզի Սեն֊Սյուլպիս եկեղեցու երգեհոնավարի պաշտոնը՝ մահացած Լեֆեբյուրա֊Վելի փոխարեն և այդ պաշտոնում մնացել է մինչև 64 տարեկանը, չնայած նրա հետ այդպես էլ մշտական պայմանագիր չեն ստորագրել (1934 թվականին Վիդորին փոխարինել է նրա ամենանշանավոր աշակերտը՝ Մարսել Դյուպրեն)։
1890 թվականից Վիդորը եղել է երգեհոնի պրոֆեսոր, իսկ 1896 թվականից Փարիզի կոնսերվատորիայի կոմպոզիտոր։ Վիդորի աշակերտներից են եղել ֆրանսիական և համաշխարհային երաժշտության այնպիսի ներկայացուցիչներ, ինչպիսիք են Լուի Վերնը, Դարիուս Միյոնը, Էդգար Վարեզը, Ալբերտ Շվայցերը, Դիմիտրիե Կուկլինը ։
Ստեղծագործական կյանք
Վիդորի կոմպոզիտորական ժառանգությունը շատ մեծ է և ներառում է՝
Սակայն Վիդորի ստեղծագործության հիմքը կազմում են երգեհոնային ծավալային գործերը, որոնք Վիդորն անվանել էր սիմֆոնիաներ (պայմանավորված նրանով, որ Կավայե֊ Կոլի կողմից անցկացված երգեհոնաշինության ռեֆորմը էականորեն մեծացրել է այդ գործիքի դիապազոնն ու արտահայտչական հնարավորությունները)։
Վիդորը տասնամյակների ընթացքում վերադարձել է իր սիմֆոնիայի երաժշտությանը. դրանցից մի քանիսը ներկայացվել է ութ տարբեր խմբագրմամբ։
Երգեհոնի համար գրված Վիդորի տաս սիմֆոնիաներից ամենանշանավորն ու հաճախ կիրառվողը հինգերորդն է (որն ավարտվել է հայտնի Տոկկատայով) և վեցերորդը (երկուսն էլ հրապարակվել են 1887 թվականին)։
Արտաքին հղումներ
Կատեգորիա:20-րդ դարի դասական կոմպոզիտորներ Կատեգորիա:Ֆրանսիացի երգեհոնահարներ Կատեգորիա:Ֆրանսիացի կոմպոզիտորներ Կատեգորիա:Ֆրանսիացի մանկավարժներ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի երաժիշտներ Կատեգորիա:Երաժշտական քննադատներ Կատեգորիա:Փարիզ քաղաքում թաղվածներ
Միեզա
Միեզա (Μίεζα կամ Մեզա, Μέζα), ոչ մեծ անտիկ քաղաք՝ Հին Մակեդոնիայի մայրաքաղաք Պեպլայից ոչ շատ հեռու գտնվող։ Տեղակայված է Հունաստանի Նաուսա քաղաքի մոտ։
Ստեփան Վիզանտիսկին գրում է, որ համաձայն պատմագիր Մարսիուի՝ քաղաքին անունը տվել է Միեզան՝ Բերոյի (, Վերիա քաղաքը անվանակոչողը) և Օլգանի քույրը, Մակեդոնի որդու՝ Բերայի դուստրը։
Միեզայում էր գտնվում կայսերական կալվածքներից մեկը։ Փիլիպոս II Մակեդոնացին իր որդու ծննդյան առթիվ հավերժահարսերի պուրակում կառուցեց Նիմֆեյոնը (բառացիորեն՝ հավերժահարսերի տաճար, սրբավայր)՝ իր որդու՝ Ալեքսանդր Մակեդոնացու հետ (ով ավելի ուշ պատմության մեջ մտավ որպես Ալեքսանդր Մեծ զորահրամանատար) Արիստոտելի պարապմունքների համար։
Արիստոտելն այստեղ բնակություն հաստատեց դաստիարակների հետ (նրանց մեջ էր նաև արքայորդի Ալեքսանդրը, ինչպես նաև ապագա դիադոքոսները և կայսրեր Պտղոմեոս Լագոսը և Կասանդրը) և օգնականներ Թեոփրաստեսն իր զարմիկ Կալլիսֆենի հետ։ Արիստոտելն իր հետ Մակեդոնիա բերեց նաև կնոջը՝ Պիֆիադային, դուստր Պիֆիադային, ով այդպես էր անվանակոչվել ի պատիվ իր մոր, և որդեգրված տասներեքամյա Նիկանորին՝ Ալեքսանդրի հասակակցին։ Բացի այդ, այստեղ ապրում էին մակեդոնացի ազնվատոհմ պատանիներ, և նրանց ներկայությունը միասնական կրթությանը որոշակի աշխուժություն էր հաղորդում, ինչպես նաև նրանք այնքան շատ չէին, որ ազդեին Արիստոտելի և Ալեքսանդրի սերտ շփմանը։ Արիստոտելը  Ալեքսանդրի դաստիարակությանը  հատկացրեց երեք տարի (մ.թա. 343-340 թվականներ), քանի դեռ Փիլիպոսը որդուն հաղորդակից չէր դարձրել պետության կառավարմանը։ Մեծ փիլիսոփան Ալեքսանդրին սովորեցրեց հանրակրթական բոլոր գիտությունները, որոնց թվում առաջին անգամ հայտնվեց աշխարհագրությունը, բացի այդ, նրան փոխանցեց նաև բժշկության բնագավառի իր գիտելիքները, ինչպես նաև բնությունը հետազոտելու իր ծարավը։
Այս վայրում հնագիտական պեղումներն սկսվել են 1950-ական թվականներին։ Նիմֆեյոնից, որտեղ դասավանդել է Արիստոտելը, պահպանվել է երկհարկանի կամարաշար՝ մի քանի հոնիական օրդերով, որը զուգակցված է բնության երեք անձավների հետ։ Հնագիտական գտածոներից սալիկը, կերամիկական անոթները, Նիմֆեյոնի սյունազարդ նախասրահի ֆրագմենտներն այժմ ցուցադրվում են Վերիայի հնագիտական թանգարանում։
Արտաքին հղումներ
Կատեգորիա:Հին Հունաստանի քաղաքներ Կատեգորիա:Հին հունական դիցաբանության աշխարհագրություն
Վարակիչ հիվանդությունների մաթեմատիկական մոդել
Վարակների մաթեմատիկական մոդելը փորձում է կանխատեսել համաճարակի հավանական ելքը, ինչը օգնում է հանրային առողջապահության արդյունավետ միջամտությանը։ Օգտվելով պարզ ենթադրություններից և վիճակագրական տվյալներից՝ մասնագետները փորձում են գտնել վարակի մաթեմատիկական մոդելի պարամետրերը, որոնց օգնությամբ հաշվում են տարբեր միջամտությունների (ինչպես օրինակ՝ պատվաստումներ) հնարավոր հետևանքները։
Պատմություն
Վարակիչ հիվանդությունների մոդելավորումը կիրառվում է հիվանդության տարածման մեխանիզմները ուսումնասիրելու, զարգացման ապագա ընթացքը կանխատեսելու և համաճարակի կառավարման ռազմավարություն որոշելու համար ։
Մահվան պատճառը սիստեմատիկ կերպով քանակապես բնութագրելու առաջին փորձերը արել է գիտնական Ջոն Գրաունթը՝ 1662 թվականի «Natural and Political Observations made upon the Bills of Mortality» գրքում։ Գրաունթի հետազոտությունները համարվում են «մրցակցող ռիսկերի տեսության» սկիզբը, որը, ըստ Դալեը ու Գանիի, «ժամանակակից համաճարակաբանների շրջանում լավ հաստատված տեսություն է»։
Հիվանդությունների տարածումը մաթեմատիկորեն մոդելավորելու առաջին փորձերը արել է Դանիել Բեռնուլին 1766 թվականին։ Բերնուլին փորձում էր իր մոդելով պաշտպանել բնական ծաղիկի դեմ պատվաստումը ։ Այս հաշվարկները ցույց տվեցին, որ բնական ծաղիկի դեմ համընդհանուր պատվաստումների արդյունքում կյանքի միջին տևողությունը 26 տարի 7 ամսից կդառնա 29 տարի 9 ամիս ։ Դանիել Բեռնուլիի աշխատանքները նախորդել են ժամանակակից մանրէների տեսությանը։
Կերմակ-Մակքենդրիքի (1927) և Ռիդ-Ֆրոսթի համաճարակային մոդելները նկարագրել են զգայունակ, վարակված և իմուն անձանց կապը։ Կերմակ-Մակքենդրիքի համաճարակային մոդելը հաջողությամբ կանխատեսում էր համաճարակի բռնկման վարքը ։
Ենթադրություններ
Մոդելների ճշգրիտ կանխատեսումը կախված է հիմք հանդիսացող ենթադրություններից։ Եթե մոդելի կանխատեսումները չեն համապատասխանում արձանագրված տվյալներին, ուրեմն պետք է փոխել սկզբնական ենթադրությունները։ Հաճախ ընդունվող ենթադրություններից են՝
Դետերմինիստական
Մեծ բնակչություններ ուսումնասիրելիս, ինչպես օրինակ տուբերկուլյոզը, հաճախ օգտագործվում են դետերմինիստական կամ բաժանմունքային մոդելները։ Դետերմինիստական մոդելում անձանց վերագրում են տարբեր խմբերի, որոնցից յուրաքանչյուրը ներկայացնում է համաճարակի որոշակի փուլ:M, S, E, I և R տառերը հաճախ օգտագործվում են տարբեր փուլեր նշանակելու համար։
Խմբից այլ խումբ անցման գործակիցը մաթամտիկորեն արտահայտվում են ածանցյալներով, հետևաբար՝ մոդելը ձևակերպվում է դիֆերենցիալ հավասարումներով։ Նման մոդելավորման պարագայում ենթադրվում է, որ տվյալ խմբում բնակչության չափը ածանցելի է ըստ ժամանակի և որ համաճարակը դետերմինիստական է։ Այլ կերպ ասած, խմբում բնակչության փոփոխությունը կարելի է հաշվել բացառապես մոդելի կառուցման համար օգտագործված պատմական տվյալների միջոցով ։
Վերարտադրման թիվ
Հիմնական վերարտադրման թիվը (նշանակվում է R<sub href="Next-generation matrix">0 -ով), ցույց է տալիս թե հիվանդության փոխանցելիության չափը։ Այս թիվը ցույց է տալիս, թե միջին հաշվով մեկ վարակակիրը քանի մարդու է վարակում։ Այս մեծությունը ցույց է տալիս թե արդյոք վարակը կունենա ցուցչային աճ, կանհետանա կամ կմնա հաստատուն․ եթե R<sub href="Next-generation matrix">0  > 1, ապա յուրաքանչյուր մարդ միջինում կվարակի ավելի քան մեկ մարդու, հետևաբար վարակակիրների քանակը կաճի, եթե R<sub href="Next-generation matrix">0  < 1, ապա յուրաքանչյուր մարդ միջինում մեկից ավելի քիչ մարդու, հետևաբար հիվանդությունը ի վերջո կանհետանա, եթե R<sub href="Next-generation matrix">0  = 1, ապա յուրաքանչյուր մարդ միջինում կվարակի ճիշտ մեկ մարդու, հետևաբար հիվանդությունը կդառնա էն էնդեմիկ (վարակակիրների քանակը կմնա նույնը)։
Հիմնական վերարտադրման թիվը կարելի է հաշվել օգտվելով արդեն ունեցած տվյալներից․ եթե վարակակիր անձը միավոր ժամանակում շփվում է β այլ մարդու հետ և եթե այս բոլոր մարդիկ շփում են ունեցել հիվանդության հետ և եթե հիվանդության միջին վարակիչ շրջանը 1/γ է, ապա հիմնական վերարտադրման թիվը հավասար է R<sub href="Transmission risks and rates">0 = β/γ: Որոշ հիվանդություններ ունեն տարբեր հավանական թաքնված շրջաններ։ Այս դեպքում հիվանդության ընդհանուր վերարտադրման թիվը հավասար է առանձին վերարտադրման թվերի գումարին։ Օրինակ, Բլոուերը և ուրիշները մոդելավորում են տուբերկուլյոզի վարակի երկու տեսակ․ առաջին (արագ) դեպքում ախտանիշներները հայտնվում են վարակվելուց անմիջապես հետո, երկորդ (դանդաղ) դեպքում՝ ախտանիշները կարող են հայտնվել տարիներ հետո։ Այս դեպքում հիվանդության ընդհանուր վերարտադրման թիվը հավասար է երկու տեսակների վերարտադրման թվերի գումարին, R0 = R0արագ + R0դանդաղ:
Ծանոթագրություններ
Կատեգորիա:Համաճարակաբանություն Կատեգորիա:Մաթեմատիկական մոդելավորում
Ռիոմաջորե
Ռիոմաջորե (Rimasùu, Rimazô, Rimazùu, Riomaggiore), համայնք Չինկվե-Տերրեում, ազգային պարկին ամենամոտ վայրը Սպեցիայից հետո։
Տարածքը 10 կմ² է, բնակչության թվաքանակըը՝ 1.485, բնակչության խտությունը՝ 174 մարդ/կմ²։
Զբոսաշրջիկները, ովքեր այցելում են Չինկվե-Տերրե, սովորաբար սկսում են այցելությունները Ռիոմաջորեից։ Հարևան Մանարոլա գյուղի հետ համայնքը միացնում է գեղատեսիլ Սիրո ճանապարհը (Via dell’Amore)։
Ռիոմաջորեն հիմնադրվել է 13-րդ դարի սկզբին։ Բացի զբոսաշրջային հայտնի վայր լինելուց, այն նաև հայտնի է իր գինիով։ Ծովափի վրա գտնվում է մի փոքրիկ լողափ։
Ռիոմաջորեն Չինկվե-Տերրեի ամենահարավային համայնքն է։ Գյուղում արգելված է ավտոմոբիլային երթևեկությունը։
Արտաքին հղումներ
Կատեգորիա:Սպեցիա գավառի բնակավայրեր Կատեգորիա:Համաշխարհային ժառանգություն Իտալիայում
Յուրի Միլներ
Յուրի Բորիսովիչ (Բենցիոնովիչ) Միլներ,  ձեռնարկատեր, մենեջեր, DST Global-ի սեփականատեր, Mail.Ru Group-ի տնօրենների խորհրդի նախկին համասեփականատեր և նախագահ  ։ Միլները տեխնոլոգիական ոլորտի ամենաազդեցիկ համաշխարհային ներդրողներից է։ DST Global-ի ֆոնդերի ընտանիքի միջոցով Միլները ներդրում է կատարել համաշխարհային ամենախոշոր ինտերնետ-ընկերության համար, այդ թվում Facebook, Zynga, Twitter, Flipkart, Spotify, Groupon, JD.com, OlaCabs, AirBnB, WhatsApp, Wish և այլն ։ Մելները նաև հանդիսանում է այնպիսի ընկերությունների ներդրողը, ինչպիսիք են 23andMe, Planet Labs, Xiaomi և այսպես շարունակ։
Միլները բազմիցս ճանաչվել է համաշխարհային հեղինակավոր բիզնես-լիդերներից մեկը։
Կենսագրություն
Ծնվել է 1961 թվականի Նոյեմբերի 11-ին գիտնական-տնտեսագետ Բորիս (Բենցիոն) Զախարովիչ Միլների (1929-2013 թվականներ) ընտանիքում։ Մայրը՝ Բեթթի Իոսևնա Միլները (ծնվ. 1930 թվականին), աշխատել է սանիտարահամաճարակբանական լաբորատորիայում ։
1985 թվականին ավարտել է ՄՊՀ-ի ֆիզիկայի ֆակուլտետը՝ տեսական ֆիզիկա մասնագիտությամբ։ Համալսարանն ավարտելուց հետո աշխատել է Գիտությունների ակադեմիայի ֆիզիկայի ինստիտուտում՝ տեսական ֆիզիկայի բաժնում՝ հետագա Նոբելյան դափնեկիր Վիտալի Գինզբուրգի ղեկավարությամբ։
1990 թվականին մեկնել է ԱՄՆ, որտեղ ընդունվել է Ուորթոնի բիզնեսի դպրոց ։ Լրատվամիջոցները մեջբերում էին նրա խոսքն այն մասն, որ այդ քայլին իրեն դրդել է այն փաստը, որ ֆիզիկայի բնագավառում հիասթափվել է ինքն իրենից ։
1992-1995 թվականներին աշխատել է Համաշխարհային բանկում, որտեղ հանդիսացել է որպես ռուսական բանկային համակարգի փորձագետ մասնավոր հատվածի զարգացման բաժնում ։
1995-1998 թվականներին զբաղեցրել է «Альянс-Менатеп» ընկերության գործադիր տնօրենի պաշտոնը (Միխայիլ Խադարկովսկու ներդրումային-բրոքերային ընկերության  խմբում)։ 1996 թվականի դեկտեմբերից աշխատել է որպես «Менатеп» բանկի փոխնախագահ և ներդրումային կառավարման ղեկավար։ 1997 թվականի փետրվարից դարձել է «Менатеп» բանկի փոխնախագահ և ներդրումային կառավարման ղեկավար։
1997-2000 թվականներին եղել է New Trinity Investments ներդրումային ֆոնդի գործադիր տնօրեն։
Այդ ընթացքում Morgan Stanley հոլդինգի վերլուծաբան Մերի Միկերի՝ համացանցում բիզնեսի հեռանկարների և դրանց իրավիճակի մասին տեսությունը կարդալուց հետո Միլները հանգեց ինտերնետ ընկերություն ստեղծելու մտքին։ Ներդրումների համար նա դիմեց Մենաթեփից իր հին ծանոթ Գրիգորի Ֆինգերին, որն այդ ժամանակ ղեկավարում էր New Century Holding (NCH) ամերիկյան ներդրումային ֆոնդի ռուսական մասնաճյուղը։ Ֆոնդը համաձայնվեց ԱՄՆ-ում ներդնել 4,5 մլն դոլլար պայմանով, որ անձնական միջոցներից Միլները և Ֆինգերը ԱՄՆ-ում կներդնեն 750 հազարական դոլլար։ 1999 թվականին Միլները, Ֆինգերը և NCH-ը ստեղծեցին NetBridge ընկերությունը։
2000 թվականին Միլները դարձել է «Нетбридж ծառայություն» (netBridge) ՍՊԸ-ի տնօրենը (այլ տեղեկություններով՝ նա այդ ընկերությունը գլխավորում էր 1991 թվականից)։ Օգտագործելով տարբեր ամերիկյան ինտերնետ-մոդելների իրագործման սկզբունքը ռուսական ոլորտում՝ ընկերությունը ստեղծեց մի շարք նախագծեր, ինչպիսիք են, օրինակ, Molotok.ru ինտերնետ աճուրդը, անվճար վեբ-հյուրընկալում Boom.ru-ն և ինտերնետ-խանութ 24×7-ը։ Ինտերնետ-ձեռնարկատեր Հերման Կլիմենկոն սեփականաշնորհեց List.ru ծառայությունը։
2001 թվականի փետրվարին Եվգենի Գոլանդի և նրա գործընկերների netBridge և Port.ru ընկերությունները, տիրապետելով Mail.ru պորտալի ակտիվներին, հայտնեցին միավորման  մասին։ Միլները դարձավ նոր՝ Mail.ru ընկերության գործադիր տնօրեն (Port.ru իրավաբանական անվանումը պահպանվեց)։
2003 թվականի հունվարից մինչև 2005 թվականը զբաղեցրել է «Նավթային կոնցեռն ղեկավար ընկերություն» ՍՊԸ-ի գործադիր տնօրենի և խորհրդի նախագահի պաշտոնը (ընկերությունը պատկանում էր Իգոր Լինշիցին)։ Նշվում էր, որ տվյալ պահին «Նավթային կոնցեռնը» հանդիսանում է «Лукойл-Нефтехим», «Шестой телеканал», «АтомЭнергоСбыт» և Mail.ru ընկերությունների համասեփականատեր։ 2003 թվականի հոկտեմբերի տվյալներով՝ Միլները հանդիսանում է «АтомЭнергоСбыта»-ի տնօրենների խորհրդի անդամ։ Ընդ որում, SmartMoney շաբաթաթերթը ավելի ուշ՝ 2007 թվականին, պատմելով Միլների ակտիվների պատմության մասին, գրում է, որ «Նավթային կոնցեռնն» առաջացել է «... Mail.ru բաժնետերերի շրջանում գրեթե աննկատ»։ Այդ ժամանակից նա հիշատակվում է որպես «Mail.ru» փոստային ընկերության նախագահ։ «Նավթային կոնցեռնը» լքել է 2005 թվականին  ։
Անձավային բնակավայրեր
Անձավային բնակավայրեր, բնական (նախնադարյան) և արհեստական քարանձավներ, որոնք, որպես բնակարան, մարդիկ օգտագործել են դեռ հին պալեոլիթի աշելյան փուլում։ Այդ տիպի բնորոշ հուշարձաններ հայտնի են Ֆրանսիայում, Կովկասում (Արցախ), Մերձավոր Արևելքում (Սիրիա, Իսրայել) և այլուր։ Հայաստանում հայտնի է Լուսակերտ Առաջինը։ Միջին պալեոլիթյան անձավային բնակավայրեր հայտնաբերվել են նաև Հայաստանում (Երևան առաջին, Երևան երկրորդ, Լուսակերտ երկրորդ, Նուռնուս), որտեղ գտնվել են մեծ քանակությամբ օբսիդիանե գործիքներ։ Միջին դարերում արհեստական, մասամբ բնական քարանձավներում (Նոյեմբերյան, Ար գնի, Գեղամա լեռներ) ստեղծվել են պաշտամունքային, ռազմական, տնտեսական շինություններ, որոնք գիտության մեջ հաճախ անվանվում են նաև «Անձավային քաղաքներ» (Ղրիմ, Փոքր Ասիա, Եգիպտոս, Չինաստան, Պաղեստին, Հնդկաստան և այլն)։ Վրաստանում ուշագրավ են Ուփլիս-Ցիխեն և Վարձիան, Հայաստանում՝ Գեղարդի ժայռափոր անձավները, Խնձորեսկ գյուղը, Անիի բնակեցված քարանձավները, որոնք գտնվում են Ծաղկոցաձորում և քաղաքը շրջապատող այլ կիրճերում։ Դրանց մի մասը ճարտարապետական առանձին կուքպլեքսներ են՝ տարբեր հարկաբաժիններով և ունեն ճոխ հարդարում։ Անիում հայտնաբերվել և ուսումնասիրվել են 12- 13-րդ դարերում ստորգետնյա խանութներ, եկեղեցիներ, դամբարաններ։ Նույն ժամանակաշրջանում Հայաստանի լեռնային անառիկ վայրերում ստեղծված քարանձավային բնակարան-ապաստարաններ են եղել Ողջաբերդում, Գեղարդում, Ցայջիում, այժմյան Նոյեմբերյանի, Իջևանի, Շամշադինի, Թումանյանի, Գորիսի շրջաններում։
Յուրի Միլներ
Կենսագրություն
2008 թվականին ծանոթացել է Ալիշեր Ուսմանովի հետ, ով օգոստոսին արդեն դարձել էր DST-ի բաժնետեր ։
Անձավային բնակավայրեր
Կատեգորիա:Քարանձավներ
Յուրի Միլներ
Կենսագրություն
2009 թվականի հունվարին Կալիֆորնիայի Պալո-Ալտո քաղաքում ծանոթացել է Մարկ Ցուկերբերգի հետ։ 2009 թվականի մայիսի 26-ին ստորագրվել է համաձայնագիր, ըստ որի՝ DST-ը 200 մլն ԱՄՆ դոլլարով գնել է Ֆեյսբուք-ի բաժնետոմսերի 1,96%-ը։
2009-2011 թվականներին Միլները ընդգրկվել է արդիականացման հանձնաժողովի մեջ, որը հաստատել է ՌԴ նախագահ Դմիտրի Մեդվեդևը ։
2010 թվականի սեպտեմբերի 16-ին Digital Sky Technologies (DST) ներդրումային ընկերությունը փոխեց իր անվանումը «Mail.ru Group»-ի ։ Ընկերության տնօրինման տակ անցան Mail.ru, «Одноклассники», ICQ, «В контакте» սոցցանցերի բաժնեմասերի փոքրամասնությունը, ОСМП, e-port, ինչպես նաև մի քանի ռուսական այլ ակտիվներ ։ Միջազգային ակտիվները՝ Facebook սոցցանցի բաժնետոմսերը (10 %), Zynga սոցցանցերի խաղերի արտադրումը և Groupon զեղչային ծառայությունն անցան DST Global ընկերությանը։ Յուրի Միլները դարձավ Mail.ru Group-ի տնօրենների խորհրդի նախագահ։
2012 թվականի մարտի 14-ին  Միլները հեռացավ Mail.ru Group-ի տնօրենների խորհրդի նախագահի պաշտոնից։ Նրա տեղը խորհրդում զբաղեցրեց Դմիտրի Գրիշինը։ Խոշոր ինտերնետ-ընկերության սկզբնաղբյուրի կարծիքով՝ Միլների հեռանալը Mail.ru Group-ից կապված էր այն բանի հետ, որ վերջինս ցանկանում էր ամբողջությամբ կենտրոնանալ արտասահմանյան նախագծերի վրա։